ी तरह की समस्याओं से न घिर गया हो। पर किस को पूछेगी यह बात? उन लोगों से, जिन्होंने कभी बेटे की तरफ प्यार भरा दोस्ती का हाथ भी कभी नहीं बढाया?
जब रात को आठ बजने जा रहे थे, तभी अपने बेटे के साथ बात कर पायी थी, "कहाँ गया था, बेटा? दिन-भर तुझको खोजते खोजते थक चुकी हूँ।"
उस तरफ से बेटा ने कहा, " तुम फ़ोन रखो, बाहर जाकर फ़ोन करता हूँ।"
इधर घर में बेटी रूठ कर बैठी थी। उसकी मेट्रिक की परीक्षा में मात्र पंद्रह दिन बाकी थे। वह यूरोपीय सामंतवाद पर जानना चाहती थी।, मगर तनिमा उसे अपनी व्यग्रता के कारण उसे पढा नहीं पा रही थी। खुद को दोषी अनुभव कर रही थी वह। बेटी को बोली थी।
"तुम पढाई करो, मेरी प्यारी बच्ची!। मैं भैया के साथ बात कर लेने के बाद तुमको वह पूरा का पूरा अध्याय पढ़ा दूँगी।"
"तुम्हारा ध्यान तो हर समय भाई की तरफ ही रहता है, मेरी तरफ कभी भी नहीं।"
"क्या बात करती हो? भाई का दुःख क्या हमारा दुःख नहीं है?"
फिर और एकबार टेलीफोन की घंटी बजने लगी। तुंरत रिसीवर उठा लिया था तनिमा ने। उधर से फिर बेटे की आवाज़ आयी, "माँ ! मैं थक चुका हूँ, आत्म-हत्या करना चाहता हूँ।"
"क्यों, बेटा?"वह अनुभव कर पा रही थी, वहां बेटा फूट-फूट कर रो रहा होगा, यहाँ तनिमा का दिल दुःख से भीग रहा था।
"आज दिन-भर मैं साइकिल पर घूम रहा था।हॉस्टल में एक पल भी रुकने का मन नहीं कर रहा था। घर तो नहीं आ पाऊँगा, क्योंकि आप सब दुःखी हो जायेंगे। और किसके पास जाऊँगा मैं इस अनजान शहर में? कौन मेरी जान-पहचान का है यहाँ?"
"हॉस्टल मैं तुम्हे क्या कष्ट हो रहा है?" तनिमा ने अपने बेटे से पूछा था, "तुम पहले बाहर कोई किराये का रूम लेकर रहना चाहते थे न? कोई कह रहा था की तुम्हारे कई दोस्त बाहर किराये के मकान में रहकर पढाई करते हैं।तुम भी बाहर रूम लेना चाहोगे क्या? उन लोगों से पूछो जो बाहर किराये के मकान में रहते है, क्या तुम्हे अपने साथ रखेंगे?"
बेटे को जैसे एक नया रास्ता मिल गया। कहने लगा, "हाँ, उन लोगों से मेरी बातचीत हुई थी। वे राजी भी हैं। पर आप लोग दुःखी हो जाओगे, क्योंकि हॉस्टल की साल-भर की फीस कॉलेज वाले पहले से ही एडवांस ले चुके हैं।"
"उस बात को छोडो, कम से कम तुम शांति से रह पाओगे, वही हमारे लिए बहुत है।"
दूसरे ही दिन बेटा हॉस्टल छोड़कर चला गया था बाहर रहने के लिए। तनिमा ने न तो बेटा का हॉस्टल देखा था न ही उसका हॉस्टल से बाहर का वह मकान। वह तो केवल इतना ही चाहती थी कि बेटा जहाँ भी रहे सुख-शांति से रहे। बाहर का वह मकान शहर के अंतिम छोर पर नेशनल हाई-वे के पास था।किसी व्यक्ति ने अपने फार्म-हाऊस के लिए बहुत ही बड़ी जगह घेर ली थी। उसमें एक छोटा-मोटा बगीचा भी बनाया था। इस सुनसान जगह में रहने को चला गया था बेटा, पता नहीं किस ख़ुशी से?
बाहर रहने चले जाने के एकदिन बाद फिर उसका फ़ोन आया था, "माँ ! मैं अच्छा हूँ, मेरे लिए चिंता मत करना।आप मेरी मछलियों का ध्यान जरुर रखना। आपकी लापरवाही वजह से अब तक मेरी तीन मछलियाँ मर चुकी है